nvidia/miracl-vision huggingface dataset:
एनोड किरणें

एनोड किरणें, धन किरणें या नालिका किरणें धनात्मक आयनों से निर्मित किरणपुंज है जो कुछ गैस नलियों में उत्पन्न होतीं है। इन्हें सबसे पहले १८८६ में जर्मन भौतिकशास्त्री ऑयगन गोल्डस्टीन ने क्रुक्स-नली में प्रयोग करते समय देखा था। बाद में एनोड किरणों पर विल्हेल्म वीन तथा जे॰ जे॰ थॉम्सन ने कार्य किए जिसके परिणामस्वरूप द्रव्यमान स्पेक्ट्रममिति का विकास हुआ। बहुत कम दाब पर किसी गैस नलिका में विद्युता विसर्जन करने पर कैथोड किरणों की उत्पत्ति होती है। ये कैथोड किरणें इलेक्ट्रॉनों की धाराएँ मात्र हैं, यह तथ्य फैराडे और क्रुक्स ने 19वीं शताब्दी के उत्तरार्ध में ही ज्ञात कर लिया था और इसकी भली प्रकार पुष्टि कर ली थी। अत्यंत तीव्र विद्युत क्षेत्र के प्रभाव में इलेक्ट्रॉन गैसीय परमाणुओं से विलग हो जाते हैं और तत्काल प्रबल वेग से धनाग्र की ओर भागते हैं। तेज पलायन के क्रम में वे गैस के उदासीन परमाणुओं से टकराते हैं और उनके एक एक इलेक्ट्रॉन को भी मुक्त कर देते हैं। इस प्रकार मुक्त होनेवाले इलेक्ट्रॉन भी अपने मुक्तिदाता इलेक्ट्रॉनों की भाँति बड़े वेग से धनाग्र की ओर भागते हैं और इन्हीं के प्रवाह से कैथोड किरणों की सृष्टि होती है। गैसीय परमाणुओं में से इस प्रकार इलेक्ट्रॉनों के निकल जाने से यह अनुमान करना सर्वथा स्वाभाविक ही है कि अवशिष्ट परमाणु धनावेशिक होंगे, धनायनों (positive ions) की भाँति व्यवहार करेंगे और ये इलेक्ट्रानों की विपरीत दिशा में अर्थात् ऋणाग्र (cathode) की ओर चलेंगे, किंतु इनका वेग, इनकी अपेक्षाकृत बृहत् संहति के कारण, इलेक्ट्रानों की अपेक्षा पर्याप्त कम होगा। ऋणाग्र के सन्निकटवर्ती गैसीय परिवेश में उत्पन्न होनेवाली मंद उदीप्ति (faint glow) संभवत: इन्हीं धनायनों के कारण उत्पन्न होती होगी। उपर्युक्त तार्किक अनुमानों की सत्यता सर्वप्रथम गोल्डस्टीन (Goldstein) ने १८९५ ई. में प्रयोग द्वारा प्रमाणित की। विसर्जन नलिका के बाहर निकल जाएँ और एक विद्युर्शी, या फोटो प्लेट, पर पड़ें। परिणाम संतोषजनक रहा और अनुमान यथार्थ सिद्ध हुए। फोटो प्लेट और विद्युतदर्शी ने अपने ऊपर पड़नेवाले आयन प्रवाह का धनायनों की धारा ही सिद्ध किया। गोल्डस्टीन ने इन किरणों को "कैनाल किरण" (Kanalstrahlen या Canal rays) की संज्ञा दी। १८९८ ई. में डब्ल्यू. वीन (W. Wien) ने इन आयनों के वेग "v" और संहति "m" एवं विद्युत् आवेश "e" के अनुपात "m/e" का मान ज्ञात किया। उनके प्रयोग के परिणाम निम्नलिखित थे : उपर्युक्त मानों का ज्ञात करने के लिए वीन ने संयुक्त चुंबकीय एवं विद्युत् क्षेत्रों की विधि का ही अवलंबन किया था, जो इलेक्ट्रॉनों के लिए प्रयुक्त हुई थी, यद्यपि कैनाल किरणों के लिए चुंबकीय क्षेत्र का प्रयोग कर सकना अपेक्षाकृत अधिक कठिन था। कैथोड किरणों से कैनाल किरणों की तुलना करने पर यह स्पष्ट हो जाता है कि इनका वेग उनके वेग का केवल १/१०० गुना होता है। कालांतर में रेडियो सक्रिय पदार्थों से ऐल्फा किरणों के उत्सर्जन का ज्ञान हुआ और यह पता चला कि ये किरणें भी ऋणाग्रों की ही ओर आकृष्ट होती हैं। अत: ये भी कैनाल किरणों की ही सदृश गुणसंपन्न प्रतीत हुई। अतएव कैनाल किरणों और ऐल्फा किरणों को एक ही वर्ग में रखा गया और इस वर्ग की किरणों को 'धन किरण' कहा गया।
चित्रा नाइक

चित्रा नाइक एक भारतीय शिक्षाविद्, लेखक और सामाजिक कार्यकर्ता है। वह भारतीय शिक्षा संस्थान के अध्यक्ष और भारत के योजना आयोग के विशेषज्ञ सदस्य भी है। वह मानव संसाधन विकास मंत्रालय द्वारा स्थापित गैर-औपचारिक शिक्षा समिति की अध्यक्ष और राष्ट्रीय साक्षरता मिशन के सदस्य थी। भारत सरकार ने १९८६ में पद्म श्री के चौथे उच्चतम भारतीय नागरिक सम्मान से सम्मानित किया। चित्रा नाइक का जन्म १५ जुलाई १९१८ को महाराष्ट्र के पश्चिमी भारतीय राज्य पुणे में हुआ था। कला में स्नातक की उपाधि प्राप्त की मुंबई विश्वविद्यालय से। उनका करिअर भूगणगढ़, कोल्हापुर जिले में ग्रामीण संस्थान में शुरू हुआ जहां उन्होंने हरिजनों के बीच शैक्षणिक शिविरों का आयोजन किया, महिलाओं की महिला संघों (महिला मंडल) बनाने और बच्चों के डेकेयर केंद्र (बलवाडी) और स्वास्थ्य क्लिनिक की स्थापना की।
दिव्या सिंह

दिव्या सिंह (जन्म-२६ जुलाई,१९८२) भारतीय महिला बास्केटबॉल टीम की पूर्व कप्तान हैं। २००६ के मेलबर्न राष्ट्रमंडल खेलों में सिंह ने भारतीय महिला बास्केटबॉल टीम का नेतृत्व किया। उन्हें अपने खेल कौशल, नेतृत्व गुणों, शैक्षिक शक्ति और व्यक्तित्व के लिए जाना जाता है। वर्ष २००८ से २०१० में डेलावेयर विश्वविद्यालय, नेवार्क, से में खेल प्रबंधन किया है और यूडी (डेलावेयर युनिवेर्सिटी) में सहायक महिला बास्केटबॉल कोच के रूप में काम किया है। वह अंडर १६ भारतीय पुरुषों की बास्केटबॉल टीम के सहायक कोच थे जिन्होंने वियतनाम में २०११ में भाग लिया था। वह भारतीय पुरुष टीम के सहायक कोच थे, जब भारत ने गोवा में लुसफोनी खेलों में कांस्य पदक जीता था। वह १७ वीं एशियाई खेलों की इनचान २०१४ में भारतीय राष्ट्रीय महिला बास्केटबॉल टीम के सहायक कोच के रूप में भी शामिल थीं। वह एमटीएनएल, दिल्ली में काम करती हैं। वह वाराणसी के बास्केटबॉल परिवार से सम्बन्ध रखती हैं जिसमे उनकी ५ में से ४ बहने या तो बास्केटबाल खेल चुकी हैं या राष्ट्रीय टीम में खेल रही हैं। उनकी बहन प्रशांति, आकांक्षा और प्रतिमा ने भारतीय राष्ट्रीय महिला बास्केटबॉल टीम का प्रतिनिधित्व किया है। आकांक्षा सिंह टीम की वर्तमान कप्तान है, और एक बहन प्रियंका सिंह एनआईएस बास्केटबॉल के कोच हैं।
जर्कोनियम मिश्रातु

जर्कोनियम के मिश्रातु (Zirconium alloys), जर्कोनियम के साथ अन्य धातुओं के ठोस मिश्रण हैं। इनका एक प्रमुख उपभाग का व्यापारिक नाम जर्कलॉय (Zircaloy) है।
गीता गोपीनाथ

गीता गोपीनाथ (जन्म ८ दिसंबर, १९७१) हार्वर्ड विश्वविद्यालय के अर्थशास्त्र विभाग में प्राध्यापक और केरल के मुख्यमंत्री के वित्तीय सलाहकार हैं। उन्होंने सभी मुद्राओं के मूल्य निर्धारण और यूरोप में संप्रभु ऋण चूक पर काम किया है। गीता का जन्म १९७१ में भारत के मैसूर शहर में हुआ था। उनके पिता टी.वी. गोपीनाथ केरल के कन्नूर जिले के किसान और उद्यमी हैं। उन्होंने स्नातक की डिग्री लेडी श्रीराम कॉलेज, दिल्ली विश्वविद्यालय (१९९२) से प्राप्त की और फिर उन्होंने वाशिंगटन विश्वविद्यालय (१९९६) से एम.ए. की। २००१, उन्होंने प्रिंसटन विश्वविद्यालय से पीएचडी पूरी की। फ़िलहाल वह हार्वर्ड विश्वविद्यालय में अर्थशास्त्र के प्राध्यापक हैं। वह फेडरल रिजर्व बैंक ऑफ न्यू यॉर्क के सलाहकार भी हैं। केरल की वामपंथी सरकार द्वारा २१ जुलाई २०१६ को उन्हें केरल के मुख्यमंत्री का वित्तीय सलाहकार नियुक्त किया गया था। वह संपादकीय पदों के साथ जुड़ी हुए हैं:
निशा मिलेट

निशा मिलेट बैंगलोर-कर्नाटक, भारत से एक तैराक है। वह भारत के लिए २००० सिडनी ओलंपिक तैराकी टीम में अर्जुन अवार्ड जीतने वाली एकमात्र महिला थी। निशा को ५ साल की उम्र में डूबने का अनुभव था, जिसके बाद उनके पिता ने उन्हें अपने डर से उबरने के लिए तेराकी सीखने का दबाव दिया। १९९१ में निशा ने अपने पिता के मार्गदर्शन में, ऑबरे शेनयायनगर क्लब, चेन्नई से तैरने का तरीका सीखा। और १९९२ में उन्होंने चेन्नई में ५०मीटर फ्री स्टाइल में अपना पहला राज्य स्तर का पदक जीता था। १९९४ में उन्होंने हांगकांग के एशियाई आयु समूह चैंपियनशिप में अपना पहला अंतरराष्ट्रीय पदक जीता यह उनके शासनकाल की शुरुआत थी। वह १९९९ में राष्ट्रीय खेलों में १४ स्वर्ण पदक जीतने वाली एकमात्र भारतीय एथलीट थीं। उन्होंने अपने कैरियर की उचाई पर २०० सी फ्री स्टाइल में २००० सिडनी ओलंपिक में भारत का प्रतिनिधित्व किया था जहां उन्होंने शुरुआत में अच्छा किया परन्तु सेमीफाइनल तक ना पहुंच पाई। निशा ने १०० मीटर फ्री स्टाइल में एक मिनट के बाधा को तोड़ने वाला पहला भारतीय तैराक होने का गौरव भी हासिल किया था। उन्होंने बहुत से सम्मान भी हासिल किए अपने करियर में:
नेहा अग्रवाल

नेहा अग्रवाल एक भारतीय टेबल टेनिस खिलाड़ी है और २००८ के बीजिंग के ग्रीष्मकालीन ओलंपिक खेल में भाग लेने वाली भारत की एकमात्र महिला थी। उनका जन्म ११ जनवरी १९९० को दिल्ली में हुआ था। उन्होंने आर के पुरम के दिल्ली पब्लिक स्कूल से स्चूली शिक्षा प्राप्त की और और दिल्ली विश्वविद्यालय के सेंट स्टीफन्स कॉलेज से अपनी कॉलेज की पढाई पूरी की। और उसी समय वह अहमदाबाद और कोलकाता में आयोजित जूनियर राष्ट्रीय टेबल टेनिस चैंपियनशिप की विजेता घोषित हुई। नेहा ने पोलोमी घटक और मौमा दास को हराकर ओलंपिक में अपना स्थान अर्जित किया, जिन्हें जीतने के लिए समर्थन किया गया था। और अब वह कोलंबिया विश्वविद्यालय, न्यूयॉर्क, अमेरिका से खेल प्रबंधन में अपनी मास्टर्स की डिग्री प्राप्त की।
आईएनएस अरिघाट

मिसाइल: 24 × के15 एसएलबीएम (750-1900 किमी या 405-1026 मील सीमा) या 8 × के-४ एसएलबीएम (विकास जारी है) आईएनएस अरिघात (INS Arighat) अरिहंत श्रेणी की दूसरी पनडुब्बी है। यह भारत द्वारा निर्मित की जा रही दूसरी परमाणु ऊर्जा वाली बैलिस्टिक मिसाइल पनडुब्बी है।  इसे विशाखापत्तनम में जहाज निर्माण केंद्र पर परमाणु पनडुब्बियों का निर्माण करने के लिए एडवांस्ड टेक्नोलॉजी वेसल (एटीवी) प्रोजेक्ट के तहत बनाया जा रहा है। इस पनडुब्बी में इसके पूर्ववर्ती आईएनएस अरिहंत की तुलना में मिसाइल की संख्या दोगुनी होगी, जिससे इसे और अधिक मिसाइलों को ले जाने की क्षमता मिल जाएगी। इस पनडुब्बी का कोडनेम S3 रखा गया था। पनडुब्बी को मूल रूप से आईएनएस अरिदमन नाम से जाना जाता था लेकिन इसके लॉन्च होने पर इसे आईएनएस अरिघाट नाम दिया गया था। इस पनडुब्बी को 2021 में आई एन एस विक्रांत के साथ सेवा में शामिल किया जाएगा। पनडुब्बी में एक सात ब्लेड प्रोपेलर होगा जो दबावित जल रिएक्टर द्वारा संचालित होगा। सतह पर यह 12-15 समुद्री मील (22-28 किमी/घंटा) की अधिकतम गति प्राप्त कर सकती है और जलमग्न होने पर 24 समुद्री मील (44 किमी/घंटा) गति प्राप्त कर सकती है। पनडुब्बी में अपने कूबड़ पर आठ लांच ट्यूब होंगे। यह 24 के-15 सागरिका मिसाइलों (रेंज-750 किमी) या विकासाधीन 8 के-4 मिसाइल (रेंज-3,500 किमी) तक ले जा सकती है। आई एन एस अरिघाट 2010 में विशाखापत्तनम आउटफिटिंग हो रही थे तब नौसेना द्वारा बताया गया की पनडुब्बी को 2011 के बीच में लॉन्च किया जायेगा। इस कार्यक्रम में और देरी के कारण अक्टूबर 2017 यह जानकारी आई के इसे नवम्बर या दिसम्बर में लॉन्च किया जायेगा और ये आउटफिटिग में जायेगा। लेकिन 2016 में इसे लॉन्च किया जा चुका था। पांच साल की टेस्टिंग केे बाद 2021 में उसे नौसेना में समलित किया जाएगा। इसे के साथ ही आई एन एस विक्रांत और आई एन एस विशाखापत्तनम को सेना के बेड़े में शामिल किया जाएगा।
नेहा आहुजा

नेहा आहुजा ओलंपिक के लिए अर्हता प्राप्त करने वाली और भारतीय विशालकाय स्लैलम और स्लैलम अल्पाइन स्कीइंग फाइनल में प्रतिस्पर्धा करने वाली भारत के इतिहास में पहली भारतीय महिला है। नेहा भारतीय सीमा सुरक्षा अधिकारी और भारतीय संस्थान स्कीइंग और पर्वतारोहण और शीतकालीन खेलों के निदेशक के प्रिंसिपल कॉम एस पी आहुजा की बेटी है। वह टोरिन में २००६ के शीतकालीन ओलंपिक में भाग लेने वाले चार भारतीयों में से एक थी। उनकी बहन शेफाली आहूजा ने चीन की हरबिन में आयोजित तीसरी शीतकालीन एशियाई खेलों में भारत का प्रतिनिधित्व किया और अच्छा प्रदर्शन दिखाया। नेहा की छोटी बहन स्वाती अहुजा ने एमटीवी रोडीज के चौथे सत्र में भाग लिया था। भारतीयों की प्रति शीतकालीन ओलंपिक रिकॉर्ड अल्पाइन स्कीइंग में भागीदारी सबसे पहले १९६४ में देखी गई थी। तब से, ८ एथलीट (६ पुरुष और २ महिलाएं) ने ५ शीतकालीन खेलों में हिस्सा लिया है। ओलंपिक में पहले भारतीय पुरुष जेरेमी बुजोकोवस्की है जिन्होंने १९६४ में इन्सब्रुक में अल्पाइन स्कीइंग/मेनस डाउनहिल में हिस्सा लिया था। और शीतकालीन ओलंपिक अल्पाइन स्कीइंग/महिला स्लोम में हिस्सा लेने वाली पहली भारतीय महिला है, कैलगरी में शैलजा कुमार हैं जिन्होंने १९८८ में प्रतिस्पर्धा में हिस्सा लिया था। और २००६ में अल्पाइन स्कीइंग/महिला स्लोम में नेहा आहूजा ने हिस्सा लेकर अच्छा प्रदर्शन दिखाया था।
वीना (अभिनेत्री)

वीना (4 जुलाई 1926 – 14 नवम्बर 2004), जिन्हें वीना कुमारी तथा असली नाम तजौर सुल्ताना के नाम से भी जाना जाता था। ये एक पहले भारतीय फ़िल्म अभिनेत्री थीं। वीना जो कि ताजौर सुल्ताना एक भारतीय फ़िल्म अभिनेत्री हुआ करती थीं उसका जन्म ०४ जुलाई १९२६ को क़्वेटा, बलूचिस्तान,ब्रितानी भारत लेकिन (अभी पाकिस्तान) में हुआ था। उसके बाद इनका परिवार लाहौर में रहने लगा था, लाहौर में इनका परिवार चुना मंडी में रहता था।इन्होंने १९४७ में फिल्म अभिनेता अल नसीर से विवाह किया था। जिनके दो बच्चे भी है। वीना कुमारी ने अपने कैरियर की शुरुआत १९३९ में स्वास्तिक फिल्म से की थी। इसके बाद इन्होने कई फिल्मों में अच्छा किरदार निभाया था जिसमें शिंदर ए आजम , शहनाई तथा कई बड़ी-बड़ी फ़िल्में थी।
सेंट लॉरेंस नदी

सेन्ट लारेन्स नदी (Saint Lawrence River (फ़्रान्सीसी: [फ़्रान्सीसी] Error: {{Lang}}: invalid parameter: |3= (help)‎; Tuscarora: Kahnawáʼkye; Mohawk: Kaniatarowanenneh, meaning "big waterway") उत्तरी अमेरिका की की एक बड़ी नदी है। यह नदी लगभग उत्त्र-पूर्व दिशा में बहती है और ग्रेट लेक्स को अटलांटिक महासागर से जोड़ती है।
लिओ वारड्कर

लियो वारड्कर (आयरिश उच्चारण: [lʲoː vˠaɾˠəd̪ˠkəɾˠ]; जन्म 18 जनवरी 1 9 7 9) एक आयरिश फाइन गेल के राजनीतिज्ञ हैं, जिन्हें जून 2017 में गेल पार्टी के नेता के रूप में चुना गया था। हाउसिंग मिनिस्टर साइमन कोवेनी को हराने के बाद अब वे आयरलैंड के अगले प्रधानमंत्री होंगें। उनके भारतीय मूल के पिता अशोक वारड्कर मुंबई से हैं जो आयरलैंड में जा बसे थे, उन्होंने आयरिश नर्स मिरियम से शादी की थी।
भाग 1 (भारत का संविधान)

भारत के संविधान क प्रथम भाग - ',संघ उसका राज्यक्षेत्र' भारत के अधिकारिक नाम, राज्यक्षेत्र के घटक एवं संसद् के राज्यक्षेत्र की सीमाओं सम्बन्धी विषयों उपबन्धों करने वाला भाग है। इस भाग में चार अनुच्छेद (1 से 4) हैं। भाग I: संघ और उसका राज्य क्षेत्र 1. संघ का नाम और राज्य क्षेत्र (1) भारत, अर्थात्‌ इंडिया, राज्यों का संघ होगा। (2) राज्य और उनके राज्यक्षेत्र वे होंगे जो पहली अनुसूची में विनिर्दिष्ट हैं। उदा:- गोवा-56वा संशोधन-1987 में 25वा राज्य बना सिक्किम-36वा संशोधन-1975 में 22वा राज्य बना (3) भारत के राज्य की सीमाक्षेत्र,नाम अन्य परिवर्तन | (क) राज्यों के राज्यक्षेत्र, (ख) पहली अनुसूची में विनिर्दिष्ट संघ राज्यक्षेत्र, और (ग) ऐसे अन्य राज्यक्षेत्र जो अर्जित किए जाएँ,{अनुच्छेद-2 व 3 का समावेश } समाविष्ट होंगे। 2. नए राज्यों का प्रवेश या स्थापना संसद, विधि द्वारा, ऐसे निबंधनों और शर्तों पर, जो वह ठीक समझे, संघ में नए राज्यों का प्रवेश या उनकी स्थापना कर सकेगी। २क. सिक्किम का संघ के साथ सहयुक्त किया जाना संविधान (छत्तीसवाँ संशोधन) अधिनियम, 1975 की धारा 5 द्वारा (26-4-1975 से) निरसित। 3. नए राज्यों का निर्माण और वर्तमान राज्यों के क्षेत्रों, सीमाओं या नामों में परिवर्तन संसद, विधि द्वारा – (क) किसी राज्य में से उसका राज्यक्षेत्र अलग करके अथवा दो या अधिक राज्यों को या राज्यों के भागों को मिलाकर अथवा किसी राज्यक्षेत्र को किसी राज्य के भाग के साथ मिलाकर नए राज्य का निर्माण कर सकेगी; (ख) किसी राज्य का क्षेत्र बढ़ा सकेगी; (ग) किसी राज्य का क्षेत्र घटा सकेगी; (घ) किसी राज्य की सीमाओं में परिवर्तन कर सकेगी; (ङ) किसी राज्य के नाम में परिवर्तन कर सकेगी: परंतु इस प्रयोजन के लिए कोई विधेयक राष्ट्रपति की सिफारिश के बिना और जहाँ विधेयक में अंतर्विष्ट प्रस्थापना का प्रभाव राज्यों में से किसी के क्षेत्र, सीमाओं या नाम पर पड़ता है वहाँ जब तक उस राज्य के विधान-मंडल द्वारा उस पर अपने विचार, ऐसी अवधि के भीतर जो निर्देश में विनिर्दिष्ट की जाए या ऐसी ‍अतिरिक्त अवधि के भीतर जो राष्ट्रपति द्वारा अनुज्ञात की जाए, प्रकट किए जाने के लिए वह विधेयक राष्ट्रपति द्वारा उसे निर्देशित नहीं कर दिया गया है और इस प्रकार विनिर्दिष्ट या अनुज्ञात अवधि समाप्त नहीं हो गई है, संसद के किसी सदन में पुरःस्थापित नहीं किया जाएगा। स्पष्टीकरण 1 – इस अनुच्छेद के खंड (क) से खंड (ङ) में, ''राज्य'' के अंतर्गत संघ राज्यक्षेत्र है, किंतु परंतुक में ''राज्य’’ अंतर्गत संघ राज्यक्षेत्र नहीं है। स्पष्टीकरण 2 – खंड (क) द्वारा संसद को प्रदत्त शक्ति के अंतर्गत किसी राज्य या संघ राज्यक्षेत्र के किसी भाग को किसी अन्य राज्य या संघ राज्यक्षेत्र के साथ मिलाकर नए राज्य या संघ राज्यक्षेत्र का निर्माण करना है। 4. पहली अनुसूची और चौथी अनुसूची के संशोधन तथा अनुपूरक, आनुषंगिक और पारिणामिक विषयों का उपबंध करने के लिए अनुच्छेद 2 और अनुच्छेद 3 के अधीन बनाई गई विधियाँ (1) अनुच्छेद 2 या अनुच्छेद 3 में निर्दिष्ट किसी विधि में पहली अनुसूची और चौथी अनुसूची के संशोधन के लिए ऐसे उपबंध अंतर्विष्ट होंगे जो उस विधि के उपबंधों को प्रभावी करने के लिए आवश्यक हों तथा ऐसे अनुपूरक, आनुषंगिक और पारिणामिक उपबंध भी (जिनके अंतर्गत ऐसी विधि से प्रभावित राज्य या राज्यों के संसद में और विधान-मंडल या विधान-मंडलों में प्रतिनिधित्व के बारे में उपबंध हैं) अंतर्विष्ट हो सकेंगे जिन्हें संसद आवश्यक समझे। (2) पूर्वोक्त प्रकार की कोई विधि अनुच्छेद 368 के प्रयोजनों के लिए इस संविधान का संशोधन नहीं समझी जाएगी।
कांच मेंढक

HyalinobatrachinaeCentroleninaeAllophryninae कांच मेंढक (या पारदर्शी मेंढक) सेंट्रोलाइनिडे परिवार का उभयचर प्राणी है। ज्यादातर कांच के मेंढक का सामान्य रंग हल्का हरा होता है तथा इस परिवार के कुछ सदस्यों की पेट की त्वचा पारदर्शी पायी जाती है। दिल, यकृत, और जठरांत्र संबंधी मार्ग सहित आंतरिक आंत, त्वचा के माध्यम से दिखाई देते हैं, इसलिए इसे कांच का मेंढक कहा जाता है। 1872 में मध्यवर्ती इक्वाडोर में इकट्ठा किए गए नमूने के आधार पर, सेंट्रॉलीन की पहली वर्णित प्रजाति "विशाल" ग्क्कोओइडियम थी। इसका नामांकरण मार्कोस जिमेनेज डे ला एस्पाडा के नाम पर हुआ है। 1950 और 1970 के दशक के बीच, मध्य अमेरिका कांच मेंढकों की अधिकांश प्रजातियां के लिए जाने जाता था, विशेष रूप से पनामा और कोस्टा रिका. जहां टेलर और जय एम सावेज ने काफी काम किया, थोड़ी बहुत प्रजातियाँ दक्षिण अमेरिका में भी पाई गई। ग्लास मेंढक आम तौर पर छोटे और 3 से 7.5 सेमी के होते हैं. उनके शरीर के अधिकांश हिस्से हरे रंग के होते, जो शरीर के निचली पारदर्शी सतह को बचाने के काम आता है। अधिकतर ग्लास मेंढ़क वृक्षवासी हैं। वे प्रजनन काल के दौरान नदियों और झरनों के पास रहते हैं। सामान्यतः अंडे बहते पानी पर लटकी डालियों या पेड़ के पत्तों पर देते है. कुछ प्रजातियाँ, झरने या नदी के पास के पत्थर पर अंडे देती है. पत्ते पर अंडे बिछाने की विधि अलग अलग प्रजातियों की अलग होती है।
ऑस्ट्रेलिया क्रिकेट टीम का भारत दौरा 2013-14

ऑस्ट्रेलिया की राष्ट्रीय क्रिकेट टीम ने 10 अक्टूबर से 2 नवंबर 2013 के बीच भारत का दौरा किया, जिसमें ट्वेंटी-20 अंतरराष्ट्रीय मैच और भारत के खिलाफ सात मैचों की एक दिवसीय अंतर्राष्ट्रीय श्रृंखला थी। चल रहे पीठ की चोट के कारण, ऑस्ट्रेलिया के क्रिकेटर माइकल क्लार्क को कैलम फर्ग्यूसन ने स्थान दिया और जॉर्ज बेली ने टीम का नेतृत्व किया। दूसरे एकदिवसीय मैच के दौरान, पहले पांच आस्ट्रेलियाई बल्लेबाजों ने पचास या उससे ज्यादा अंक हासिल किए, एक ऐसी उपलब्धि जो कि कोई भी टीम पहले कभी नहीं कर पाई थी। दूसरे मैच में, भारत ने 360 रनों का लक्ष्य जीतने का पीछा किया, जिससे यह एक वनडे मैच जीतने के लिए दूसरे सबसे ज्यादा रन का पीछा कर रहा था। दो हफ्ते बाद छठे मैच में, भारत ने ऑस्ट्रेलिया के कुल 350 रनों का पीछा करते हुए एक गेम जीतने के लिए तीसरे सबसे अधिक रन-का पीछा करने का प्रयास किया। यह एक संयोग है कि ऑस्ट्रेलिया के लिए एक ही टीम के खिलाफ सभी तीन उच्चतम रनों का सामना किया गया है। सातवें और अंतिम मैच में, भारतीय बल्लेबाज रोहित शर्मा एकदिवसीय क्रिकेट में दोहरे शतक बनाने वाले तीसरे खिलाड़ी बने, जब उन्होंने 158 गेंदों में 209 रन बनाए। उनकी पारी में 16 छक्के शामिल थे, जिसने ऑस्ट्रेलिया के क्रिकेटर शेन वॉटसन के 15 रनों के पिछले रिकॉर्ड को हराया था।
बाजे भगत

बाजे भगत (16 जुलाई, 1898 – 26 फरवरी, 1939) एक भारतीय साहित्यकार, कवि, रागनी लेखक, सांग कलाकार और हरियाणवी सांस्कृतिक कलाकार थे। और कवि बाजे भगत जी सेन जाति के थे पूरे हरियाणा में कवि बाजे भगत के जैसा साहित्यकार कवि नहीं था हरियाणा में सबसे पहले पंडित लख्मीचंद और सेन बाजे भगत हुए दोनों ही कवि एक दूसरे का साथ देते थे यह दोनों बहुत ही सुंदर रागनी गाते थे भगत का जन्म 16 जुलाई, 1898 तत्कालीन पंजाब प्रांत (अब हरियाणा) के सोनीपत जिले के सिसाना गांव में हुआ।इनके गुरू हरदेवा सांगी थे 1920 के दशक के पूर्वार्ध में उन्होंने लगभग 15 से 20 रचनाएँ की, जिनसे उन्हें हरियाणा में कम ही समय में असाधारण प्रसिद्धि मिली। करके सगाई भूल गए हुई बड़े दिनां की बात राजबाला का ब्याह करदो बड़ी खुशी के साथ – टेक साथ मेरी धींगताणा बण रहया सै इसा के तू महाराणा बण रहया सै न्यू बोल्या घणा के स्याणा बण रहया सै राजबाला का ब्याह करदो बड़ी खुशी के साथ करके सगाई भूल गए हुई बड़े दिनां की बात राजबाला का ब्याह करदो बड़ी खुशी के साथ करी बाप मेरे नै बेईमानी हो अपनी खो बैठा ज़िंदगानी न्यू बोल्या समय होया करे आणी जाणी या माणस के ना हाथ राजबाला का ब्याह करदो बड़ी खुशी के साथ करके सगाई भूल गए हुई बड़े दिनां की बात राजबाला का ब्याह करदो बड़ी खुशी के साथ बाजे भगत के कटारी लगी एक रानी नल दमयंती के किस्से से ओर किसे का दोष नहीं या हुई करमा की हाणी। धोती न तीत्तर लेग्ये मैं खड़या उघाड़ा नंग राणी।।टेक।। बिपता म्हं बिपता पडग्यी इब गम की घूंट पिए तू। मैं बेवस्त्र खड्या ओट बिड़े की साची मान लिए तू। मेरे तै पीठ फेर दमयन्ती एक यो काम किए तू। पर्दा कर ल्यूंगा अपनी आधी साडी मन्ने दिए तू। सुख दुख की साथी सै तन्नै या पड़ैगी बात निभाणी।।1।। जैसे पिंजरे शेर घिरै पति तेरा बिपत फंद म्हं फहग्या। जूए के जल की बाढ़ बुरी मैं भूल बीच म्हं बहग्या। ओर किसे का दोष नहीं जो कर्म करा मन्ने दहग्या। हमने तीत्तर मतना समझै मेरे तै एक पक्षी न्यूं कहग्या। हम जुए आले पासे सा वो इसी बोल ग्या बाणी।।2।। मैं तीत्तर पकड़ण चाल पड़्या धर्म परण तै हटग्या। तेरी बात कोन्या मानी हिंसा हठ धर्मी पै डटग्या। राज छुट्या कंगाल बण्या मेरा भाव भरम सब घटग्या। या किसे देवता की माया सै राणी मन्ने बेरा पटग्या। कोए खोटा कर्म होया मेरे तै न्यु होई कर्म म्हं हाणी।।3।। कहै बाजे भगत भगवान बिना या बिपत हटण की कोन्या। देहां गैल्या बितैगी या सहज कटण की कोन्या। करूँ तेरा भी ख्याल या चिंता कति मिटण की कोन्या। झाड़-2 बेरी होग्या किते जगाह डटण की कोन्या। मेरे घात का हाल इसा जणु पिग्या भांग बिन छाणी।।4।।
इटली की स्वतंत्रता का प्रथम संग्राम

इटली की स्वतंत्रता का प्रथम संग्राम (इतालवी: Prima guerra d'indipendenza italiana) वर्ष 1848 और 1849 में सर्दीनिया राज्य (Piedmont) तथा आस्ट्रियाई साम्राज्य के बीच हुआ था।
एशियाई राष्ट्रीय अंतरिक्ष कार्यक्रमों की तुलना

कई एशियाई देशों के पास अंतरिक्ष कार्यक्रम हैं और वे वैज्ञानिक और तकनीकी प्रगति के लिए सक्रिय रूप से प्रतिस्पर्धा कर रहे हैं। यह स्थिति कभी-कभी लोकप्रिय मीडिया में एशियन स्पेस रेस के रूप में संदर्भित होती है। जैसे संयुक्त राज्य अमेरिका और सोवियत संघ के बीच पहली स्पेस रेस के संदर्भ के रूप में की जाती थी। पिछली अंतरिक्ष दौड़ की तरह, मौजूदा रेस में शामिल मुद्दों में राष्ट्रीय सुरक्षा शामिल है, जिसने कई देशों को कृत्रिम उपग्रहों के साथ-साथ पृथ्वी की कक्षा में और कक्षा से परे भी मानव को भेजने के लिए प्रेरित किया है। अंतरिक्ष में प्रख्यात शक्ति होने के चलते चल रही दौड़ में कई एशियाई देशों को दावेदार के रूप में देखा जाता है।
अंशु जमसेंपा

अंशु जमसेंपा एक भारतीय पर्वतारोही और दुनिया की पहली महिला है, जिन्होंने सीज़न में माउंट एवरेस्ट के शिखर पर दो बार (केवल ५ दिन के अंदर) चढ़ाई की हैं। यह एक औरत द्वारा सबसे ऊंची शिखर की सबसे तेज डबल चढ़ाई भी है। यह ३२ वर्षीय पर्वतारोही अरुणाचल प्रदेश के पश्चिमी कामेंग जिले के बोम्डीला से हैं। विवाह से पहले वह सोनितपुर जिले के गोहपुर में रहती थी और उनका नाम दीपिका कलिता था। उसके पति, सेरिंग वांग सभी अरुणाचल पर्वतारोहण और साहसिक खेल एसोसिएशन के अध्यक्ष हैं। उनकी २ बेटियाँ भी हैं। 14 वें दलाई लामा के आशीर्वाद लेने के बाद उन्होंने २ अप्रैल, २०१७ को गुवाहाटी से एवरेस्ट चढ़ाई अभियान शुरू किया था। उन्होंने एवरेस्ट बेस कैंप (१७,६०० फीट) में अनुकूलन के लिए ३८ दिन का समय लिया और ४ अप्रैल को उनकी मुख्य यात्रा शुरू की १६ मई को ९:१५ बजे, १७ अन्य पर्वतारोहियों के साथ, उन्होंने पहाड़ पर चढ़कर और भारतीय राष्ट्रीय ध्वज को फहराया। १९ मई को उन्होने एक नेपाली पर्वतारोही फरी शेरपा के साथ दूसरे कठिन दौरे की शुरुआत की। लगभग १० बजे तक उन्होंने लम्बी पैदल यात्रा बिना किसी रुकावट के साथ की और अंत में २१ मई, २०१७ को ७:४५ बजे शीर्ष पर पहुंची। इतिहास बनाने के लिए (पहली महिला और पहली मां जो दो बार दोहरे चढ़ाई पूरी कर चुकी हैं), अरुणाचल प्रदेश सरकार ने तेंज़िंग नोर्गे राष्ट्रीय साहसिक पुरस्कार के लिए उनका नाम सुझाया है।  अंशु जमसेंपा "सवच्छ भारत अभियान" (२०१२-२०१३) में ब्रांड एम्बेसडर बनी थी। हाल ही में उन्हें पूर्वोत्तर पर्यटन के ब्रांड एम्बेसडर के रूप में चुना गया हैं।
धर्मराज थापा

जनकवि केशरी धर्मराज थापा (१९२४ - २०१४) नेपाली कवि, गीतकार एवम् गायक थे। हरियो डाँडा माथि हह माले हह, नेपालीले माया मार्यो वरिलै, आदि के लिए प्रसिद्ध है। उनका विवाह १५ सालके उमरमें सावित्री से हुआ था जो १३ साल की थी।  धर्मराज नेपाल एकाडमी के लाइफटाइम सदस्य हैं।  उनका जन्म पश्चिम नेपाल के गण्डकी अंचलमें नेपाली खस क्षत्रिय (क्षेत्री) परिवारमें हुआ था।
वर्षा वर्मन

वर्षा वर्मन (जन्म-१ जून १९९४), एक पेशेवर भारतीय शूटर और भारतीय शूटिंग टीम की सदस्य हैं। वह वर्तमान में अभी संयुक्त राज्य अमरीका से हार्वर्ड विश्वविद्यालय में अध्ययन कर रही हैं। इनचान में हुए २०१४ के एशियाई खेलो में महिला डबल ट्रैप टीम स्पर्धा में इन्होने भारत के लिए कास्य पदक जीता था। वर्षा ने एशियाई खेलो में डबल ट्रैप टीम में जूनियर वर्ल्ड रिकॉर्ड बनाया था। वह अभी तक अपने राज्य-मध्य प्रदेश से से पदक जीतने वाली सबसे युवा खिलाडियों में से एक हैं। राष्ट्रमंडल खेलो में भारत का प्रतिनिधित्व करने वाली अपने राज्य की एक एकमात्र खिलाडी हैं। कक्षा १२वी में वर्षा ने केंद्रीय माध्यमिक शिक्षा बोर्ड से अजमेर क्षेत्र में ९७.२% (#१ स्थान) अंक प्राप्त किये थे व पूरे भारत में चौथा स्थान प्राप्त किया। २०१३ में उन्हें प्रतिष्ठित "एकलव्य पुरस्कार" से सम्मानित किया गया। उनकी सराहनीये प्रदर्शन के लिए २०१५ में "विक्रम पुरस्कार" से सम्मानित किया गया।